CELEX: 22007D0122
Language: lt
Date: 1190937600000
Title: 2007 m. rugsėjo 28 d. EEE jungtinio komiteto sprendimas Nr. 122/2007, iš dalies keičiantis EEE susitarimo XIII priedą (Transportas)

21.2.2008   
            
            
               LT
            
            
               Europos Sąjungos oficialusis leidinys
            
            
               L 47/47
            
         
      EEE JUNGTINIO KOMITETO SPRENDIMAS
   
   Nr. 122/2007
   2007 m. rugsėjo 28 d.
   iš dalies keičiantis EEE susitarimo XIII priedą (Transportas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XIII priedas buvo iš dalies pakeistas 2007 m. liepos 6 d. EEE jungtinio komiteto sprendimu Nr. 91/2007 (1).
            
         
               (2)
            
            
               Į Susitarimą turi būti įtrauktas 2006 m. liepos 5 d. Europos Parlamento ir Tarybos reglamentas (EB) Nr. 1107/2006 dėl neįgalių asmenų ir ribotos judėsenos asmenų teisių keliaujant oru (2).
            
         
               (3)
            
            
               Reikia atsižvelgti į labai mažą Lichtenšteino teritoriją bei jo specifinę geografinę struktūrą ir į tai, kad oro transporto paslaugos teikiamos labai ribotu mastu.
            
         
               (4)
            
            
               Reikia atsižvelgti į bendrą skrydžių Lichtenšteine skaičių ir į tai, kad nėra reguliariai vykdomų tarptautinių skrydžių į Lichtenšteiną ar iš jo, bei į tai, kad civilinės aviacijos infrastruktūrą Lichtenšteine sudaro tik vienas sraigtasparnių oro uostas,
            
         NUSPRENDĖ:
   1 straipsnis
   Susitarimo XIII priede po 68ab punkto (Europos Parlamento ir Tarybos reglamentas (EB) Nr. 261/2004) įterpiamas šis punktas:
   
      
                  „68ac.
               
               
                  
                     32006 R 1107: 2006 m. liepos 5 d. Europos Parlamento ir Tarybos reglamentas (EB) Nr. 1107/2006 dėl neįgalių asmenų ir ribotos judėsenos asmenų teisių keliaujant oru (OL L 204, 2006 7 26, p. 1).
                  Reglamento nuostatos šio Susitarimo tikslais adaptuojamos taip:
                  Šiame Reglamente numatytos priemonės netaikomos esamai civilinės aviacijos infrastruktūrai Lichtenšteino teritorijoje.“
               
            
   2 straipsnis
   Reglamento (EB) Nr. 1107/2006 tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2007 m. rugsėjo 29 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2007 m. rugsėjo 28 d.
      
         
            EEE jungtinio komiteto vardu
         
         
            Pirmininkas
         
         Stefán Haukur JÓHANNESSON
         
      
   
   
      (1)  OL L 328, 2007 12 13, p. 40.
   
      (2)  OL L 204, 2006 7 26, p. 1.
   
      (3)  Konstituciniai reikalavimai nenurodyti.